**SVARĪGI: zemāk redzamais līgums ir uzskatāms par paraugu. To var izmantot, lai sagatavotu iesniegumam licences saņemšanai (pakalpojumu veidu kods “1.A”; “1.B”) pievienojamo līgumu ar darba meklētāju par darbiekārtošanas pakalpojumu sniegšanu. Sagatavojot līgumu, zemāk redzamo paraugu nepieciešams precizēt atbilstoši tam, kā tiek plānota darbiekārtošanas pakalpojumu sniegšana un vai darbiekārtošanas pakalpojumus paredzēts sniegt Latvijā vai ārvalstīs.**

**Līgums Nr.\_\_\_\_\_\_\_\_**

Par darbiekārtošanas pakalpojumu sniegšanu *(norādīt valsti)*

Rīga 201\_\_.gada \_\_\_\_\_. \_\_\_\_\_\_\_\_\_\_\_\_\_\_

*(komersanta nosaukums)*, reģistrācijas numurs, turpmāk – Komersants, tās \_\_\_\_\_\_\_ *(amata nosaukums, vārds, uzvārds)* personā, kas rīkojas, pamatojoties uz \_\_\_\_\_\_\_\_\_\_\_\_\_\_\_\_*(dokumenta nosaukums)*, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, personas kods\_\_\_\_\_\_\_\_\_\_-\_\_\_\_\_\_\_\_\_\_\_\_, dzīvojošs(-a)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Klients, no otras puses, abi kopā turpmāk – puses, noslēdz šo līgumu.

1. **Līguma priekšmets**

1.1. Ar šo līgumu Komersants apņemas Klientam piedāvāt un Klients apņemas pieņemt Klienta spējām un vēlmēm atbilstošu darba piedāvājumu, kā arī Komersants apņemas iekārtot Klientu darba piedāvājumam atbilstošā darba vietā *(norādīt valsti)*.

1. **Komersanta tiesības un pienākumi**

2.1. Komersants pirms Klienta nosūtīšanas pie darba devēja rakstveidā informē Klientu par konkrēto darba piedāvājumu, norādot darba devēja nosaukumu, juridisko un darbības vietas adresi, tālruņa numuru, darba uzsākšanas laiku, profesiju (arodu, amatu) un vispārīgu darba raksturojumu, darba samaksas apmēru, darba vietu, darba laiku un līguma izbeigšanas noteikumus.

2.2. Piedāvājot Klientam darbu un iekārtojot Klientu darbā, Komersants izvērtē Klienta piemērotību konkrētajam darbam, ņemot vērā Klienta vēlmes, *(norādīt valodu)* zināšanu līmeni, izglītību, iepriekšējo darba pieredzi, specifiskas zināšanas un iemaņas, kas nepieciešamas darbam konkrētajā profesijā un veselības stāvokli, ja tas nav savienojamas ar konkrētā darba pildīšanu.

2.3. Komersants rakstveidā iepazīstina Klientu ar:

2.3.1. noteikumiem, kas noteikti ar darba devējiem/ārvalstu partneriem noslēgtajos līgumos un sniedz darbiekārtošanas pakalpojumus atbilstoši šiem līgumiem;

2.3.2. darba devēja piedāvāto darba līgumu vai citu līgumu, ar kuru saskaņā paredzēts personu nodarbināt, kā arī pamatnoteikumiem un to atbilstību Latvijas vai *(norādīt valsti)* normatīvajos aktos noteiktajām prasībām;

2.3.3. konkrēto darba piedāvājumu, norādot darba devēja nosaukumu, juridisko un darbības vietas adresi, tālruņa numuru, darba uzsākšanas laiku, darbinieka profesiju (arodu, amatu) un vispārīgu darba raksturojumu, darba samaksas apmēru pirms un pēc nodokļu samaksas, darba vietu, darba laiku un līguma izbeigšanas noteikumus.

2.4. Komersants pēc Klienta pieprasījuma nodrošina, lai šī līguma 2.1. un 2.3.punktā minētie dokumenti būtu pieejami latviešu valodā.

2.5. Komersants noformē Klienta CV *(norādīt valodu)* valodā, pamatojoties uz Klienta dzīves aprakstu un informē darba devēju par Klienta vēlmi stāties darba tiesiskajās attiecībās ar darba devēju un iepazīstina darba devēju ar Klienta CV.

2.6. Komersants nekavējoties paziņo Klientam, ja darba devējs ir izteicis vēlmi dibināt darba tiesiskās attiecības ar Klientu.

2.7. Komersants pēc potenciālā darba devēja pieprasījuma, sniedz darba devējam savā rīcībā esošo informāciju par Klientu.

2.8. Komersants paziņo darba devējam par Klienta ierašanās laiku un vietu *(norādīt valsti)* un informē Klientu par personām, kas viņu sagaidīs.

2.9. Komersants garantē, ka darba devējs/ārvalsts partneris *(norādīt valsti)* kompānija „\_\_\_\_\_\_\_\_\_”, Reģistrācijas Nr.\_\_\_\_\_\_\_\_\_\_, izpildīs šādas darbības:

2.9.1. ja nepieciešams noformēs visus nepieciešamos dokumentus Klienta uzturēšanās atļaujai un darbam *(norādīt valsti)*;

2.9.2. sagaidīs Klientu *(norādīt pilsētu, vietu)* lidostā un ar savu transportu nogādās pie darba devēja;

2.9.3. nodrošinās ar norunāto dzīves vietu uz darba līguma laiku;

2.9.4. divu dienu laikā pēc ierašanās *(norādīt valsti)* organizēs darba līguma parakstīšanu (darba līgums tiek slēgts uz laiku, kas nav mazāks par sešiem mēnešiem).

2.10. Komersants garantē, ka Klienta darba līguma pamatnosacījumos tiks iekļauta darba alga, kas nav mazāka par minimālo darba algu saskaņā ar *(norādīt valsti)* normatīvajiem   
aktiem – *(norādīt summu)*.

2.11. Komersants garantē, ka noteikumi Klientam attiecībā uz veicamo darbu, darba samaksu, darba attiecību nodibināšanu nebūs sliktāki par darba piedāvājumā norādītajiem.

2.12. No brīža, kas atrunāts šī līguma 3.7.punktā, Komersants, papildus neziņojot Klientam, izņem informāciju par Klientu no datu bāzes.

2.13. Ja darba devējs *(norādīt valsti)* \_\_\_\_\_\_\_\_\_\_\_\_ *(norādīt termiņu)* laikā pārtrauc darba tiesiskās attiecības ar Klientu no Klienta neatkarīgu iemeslu dēļ, tad Komersants ar Klienta rakstveida piekrišanu \_\_\_\_\_\_\_\_\_\_\_\_ *(norādīt termiņu)* laikā atrod Klientam jaunu līdzvērtīgu darba vietu, neprasot no Klienta 4.2.punktā noteikto maksu par nepieciešamajiem izdevumiem darbiekārtošanas pakalpojumu saņemšanai.

1. **Klienta tiesības un pienākumi**

3.1. Klientam ir tiesības iepazīties ar 2.1. un 2.3.punktā minētajiem dokumentiem latviešu valodā.

3.2. Klients aizpilda Komersanta piedāvāto anketu. Ar savu parakstu apliecina anketā sniegto ziņu patiesumu.

3.3. Klients garantē, ka jebkura cita viņa sniegtā informācija būs pilnīga un patiesa. Klients piekrīt, ka ar anketā sniegto informāciju tiks iepazīstināti potenciālie darba devēji *(norādīt valsti)*.

3.4. Klients iesniedz Komersantam:

3.4.1. četras krāsu fotogrāfijas 3x4 cm;

3.4.2. diplomus, sertifikātus, specialitātes iegūšanas apliecības un jebkurus citus Klienta profesiju un kvalifikāciju apliecinošo dokumentu kopijas;

3.4.3. medicīnisko izziņu, ko apstiprinājis Klienta ģimenes ārsts, ka Klients neslimo ar slimībām, kas var kaitēt darbam konkrētajā darba vietā, ja tas ir nepieciešams.

3.5. Klients pēc konkrētā darba piedāvājuma pieņemšanas atbilstoši šī līguma 2.1.punktam apņemas doties uz *(norādīt valsti)* darba devēja piedāvātajā laikā un vietā un nodibināt darba tiesiskās attiecības ar darba devēju saskaņā ar darba piedāvājumā minētajiem nosacījumiem.

3.6. Klients patstāvīgi nokārto ceļošanai derīgu dokumentu.

3.7. Ja Klients vairs nav ieinteresēts saņemt Komersanta pakalpojumus, viņam nekavējoties par to ir jāinformē Komersants.

3.8. Ja darba apstākļi atšķiras no darba piedāvājumā minētajiem vai rodas problēmas Klienta attiecībās ar darba devēju, Klientam nekavējoties ir jāinformē par to Komersants vai Latvijas Republikas pārstāvniecība *(norādīt valsti, Latvijas Republikas pārstāvniecības adresi, telefona numuru, e-pasta adresi, faksa numuru konkrētajā valstī)*.

1. **Apmaksas un norēķinu kārtība**

4.1. Darbiekārtošanas pakalpojumi ir bez maksas.

4.2. Klients saskaņā ar cenrādi par nepieciešamajiem izdevumiem darbiekārtošanas pakalpojumu saņemšanai *(norādīt attiecīgo valsti)* (1.pielikums) maksā Komersantam EUR \_\_\_\_ *(norādīt summu vārdiem)* skaidrā naudā, pretī saņemot maksājumu apliecinošu dokumentu vai ar bankas pārskaitījumu par darbiekārtošanas pakalpojuma saņemšanai nepieciešamajiem izdevumiem. Šajā līgumā visas summas tiek norādītas ieskaitot pievienotās vērtības nodokli, turpmāk – PVN.

4.3. Ja Komersants sniedz kvalitatīvu darbiekārtošanas pakalpojumu, bet Klients atsakās no Komersanta kvalitatīvi sniegtajiem darbiekārtošanas pakalpojumiem, Klientam netiek atmaksāta 4.2.punktā minētā naudas summa.

1. **Pušu atbildība**

5.1. Puses ir atbildīgas par šī līguma nosacījumu izpildi pilnā apmērā.

5.2. Par nodarītajiem zaudējumiem ir atbildīga tā puse, kuras nekompetentās vai nelikumīgās rīcības dēļ šie zaudējumi radušies.

5.3. Puses neatbild par savu līgumsaistību neizpildi vai nepienācīgu izpildi, ja līgumsaistību neizpilde vai nepienācīga izpilde notiek nepārvaramas varas dēļ, tas ir, dabas stihija, streiks, karadarbība, avārijas, ugunsgrēki, Latvijas Republikas vai *(norādīt valsti)* normatīvo aktu izmaiņas, kas negatīvi iespaido pakalpojuma izpildi, vai citi nepārvaramas varas apstākļi, kas atrodas ārpus pušu kontroles.

5.4. Visi strīdi starp pusēm tiek risināti savstarpēju sarunu ceļā.

5.5. Ja puses vienošanos nepanāk, strīdus izskata Latvijas Republikas normatīvajos aktos paredzētajā kārtībā tiesā.

1. **Līguma darbības termiņš**

6.1. Šī līguma darbības termiņš ir *(norādīt termiņu).*

6.2. Šo līgumu var izbeigt katra no pusēm, ja otra puse nepilda ar šo līgumu uzņemtās saistības, rakstveidā par to brīdinot otru pusi *(dienu skaits)* dienas iepriekš.

6.3. Šī līguma izbeigšana pirms termiņa neatbrīvo puses no atbildības un savstarpējo saistību izpildes.

6.4. Komersants var izbeigt līgumu, atbrīvojot sevi no atbildības gadījumos, ja Klients *(norādīt valsti)*:

6.4.1. tiek pieķerts, lietojot alkoholiskos dzērienus un/vai narkotiskās vielas darba vietā un/vai ierodoties darba vietā ir šo vielu ietekmē un šis fakts tiek fiksēts atbilstoši tās valsts normatīvajiem aktiem, kurā Klients veic darbus;

6.4.2. pārkāpj darba kārtības noteikumus;

6.4.3. neievēro drošības pasākumus darba vietā;

6.4.4. apzināti noklusējis, slēpis kādas savas slimības, fiziskas kaites, kas nav pieļaujamas, strādājot konkrētajā darba vietā;

6.4.5. izrādījis pretestību tiesībsargājošo iestāžu darbiniekiem;

6.4.6. sniedzis nepatiesu, neprecīzu informāciju par sevi, kas objektīvi ietekmē šī līguma izpildi.

1. **Citi nosacījumi**

7.1. Jebkuras izmaiņas šī līguma nosacījumos stājas spēkā tikai pēc to rakstveida noformēšanas un pēc tam, kad abas puses tās ir parakstījušas.

7.2. Ja viens vai vairāki šī līguma nosacījumi normatīvo aktu izmaiņu dēļ kļūs par spēkā neesošiem, tas neietekmē šī līguma kopējo darbību. Pušu pienākums augstāk minētajā gadījumā ir nekavējoties (tiklīdz tas ir iespējams) nomainīt normatīvajiem aktiem neatbilstošus šī līguma nosacījumus pret atbilstošajiem, par to vienojoties rakstveidā.

7.3. Šis līgums ir sagatavots un parakstīts divos eksemplāros latviešu valodā uz 5 lapām kopā ar pielikumu. Viens šī līguma eksemplārs atrodas pie Komersanta, otrs – pie Klienta.

1. **Pušu paraksti**

|  |  |
| --- | --- |
| **Komersants** | **Klients** |
| Nosaukums | Vārds, uzvārds |
| Reģistrācijas numurs | Personas kods |
| Juridiskā adrese | Adrese |
| Faktiskā adrese  E-adrese |  |
| Tālrunis | Tālrunis |
| Bankas nosaukums | Bankas nosaukums |
| Bankas konts | Bankas konts |
| Bankas kods | Bankas kods |
| \_\_\_\_\_\_\_\_\_\_\_\_\_\_\_\_\_\_\_  *(Parakstiesīgās personas paraksts un tā atšifrējums)* | \_\_\_\_\_\_\_\_\_\_\_\_\_\_\_\_\_\_\_  *(Paraksts un tā atšifrējums)* |

*z.v.*

1.pielikums

pielīguma Nr.\_\_\_\_\_\_\_\_

Par darbiekārtošanas pakalpojumu

sniegšanu *(norādīt valsti)*

**Cenrādis par nepieciešamajiem izdevumiem**

**darbiekārtošanas pakalpojumu saņemšanai**

|  |  |  |
| --- | --- | --- |
| **Nr.p.k.** | **Pakalpojuma veids** | **Summa, ieskaitot PVN (EUR)** |
| 1. | Iekārtošanai darbā nepieciešamo dokumentu:  1. *(norādīt dokumentu)*  2. *(norādīt dokumentu)*  3. *(norādīt dokumentu)*  sagatavošana un to noformēšana | 1. *(summa par atsevišķu dokumentu)*  2. *(summa par atsevišķu dokumentu)*  3. *(summa par atsevišķu dokumentu)*  KOPĀ: |
| 2. | Transporta izdevumi:  1. *(norādīt atsevišķi izdevumu pozīciju)*  2. *(norādīt atsevišķi izdevumu pozīciju)*  3. *(norādīt atsevišķi izdevumu pozīciju)* | 1. *(summa par atsevišķu pozīciju)*  2. *(summa par atsevišķu pozīciju)*  3. *(summa par atsevišķu pozīciju)*  KOPĀ: |
| 3. | Veselības apdrošināšanas izdevumi |  |
|  |  | **KOPĀ:** |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_  *(Parakstiesīgās personas paraksts un tā atšifrējums)* | \_\_\_\_\_\_\_\_\_\_\_\_\_\_\_\_\_\_\_  *(Paraksts un tā atšifrējums)* |

*z.v.*